বঙ্গবন্ধুর ৭ মার্চের ভাষণই স্বাধীনতার ঘোষণা | অনাবিল সংবাদ
বুধবার, জুলাই ১২, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
বঙ্গবন্ধুর ৭ মার্চের ভাষণই স্বাধীনতার ঘোষণা
প্রকাশকাল- ২০:৪৯,মার্চ ৬, ২০১৭,মুক্ত চিন্তা বিভাগে
:: আব্দুল হামিদ খান ::
ঐতিহাসিক ৭ মার্চ বাঙালী জাতির স্বাধীনতা সংগ্রাম ও মুক্তিযুদ্ধের ইতিহাসে স্বর্ণাক্ষরে লেখা অবিস্মরণীয় গৌরবের অনন্য এক দিন। সুদীর্ঘকালের আপসহীন আন্দোলনের এক পর্যায়ে ১৯৭১ সালের এই দিনে ঐতিহাসিক রেসকোর্স ময়দানে বাঙালী জাতির অবিসংবাদিত নেতা হাজার বছরের শ্রেষ্ঠ বাঙালী, স্বাধীন বাংলার স্থপতি বঙ্গবন্ধু শেখ মুজিবুর রহমান এক উত্তাল জনসমুদ্রে বাংলার স্বাধীনতার ডাক দিয়েছিলেন, ‘এবারের সংগ্রাম মুক্তির সংগ্রাম এবারের সংগ্রাম স্বাধীনতার সংগ্রাম’। বঙ্গবন্ধুর এই তেজোদ্দীপ্ত ঘোষনাই ছিল প্রকৃত পক্ষে আমাদের স্বাধীনতার ভিত্তি। এই বক্তব্যের মধ্যেই ছিল স্বাধীনতার বীজমন্ত্র। এটি শুধুমাত্র রাজনৈতিক দলিলই নয়, এই ভাষণ জাতির সাংস্কৃতিক পরিচয় বিধানের একটি সম্ভাবনা তৈরী করেছিল। অন্যদিকে এই ভাষণ তথাকথিত পরিশীলিত বাচন ভঙ্গিতে না গিয়ে গ্রাম বাংলার সাধারণ মানুষের ভাষা থাকায় গোটা দেশের মানুষকে আপ্লুত এবং মুক্তি সংগ্রামে উদ্বুদ্ধ করেছিল। এই ভাষণ হয়ে পড়ে স্বাধীনতা সংগ্রামের বীজমন্ত্র।
এই ভাষণের পর বিখ্যাত আমেরিকান সাপ্তাহিক নিউজ উইক বঙ্গবন্ধুকে রাজনীতির কবি হিসেবে আখ্যায়িত করে। এই ভাষণই বঙ্গবন্ধুকে বিবিসির শ্রোতাদের ভোটে শতাব্দীর শ্রেষ্ঠ বাঙালী হিসেবে বিজয়ী করেছে। দ্বিতীয় হয়েছেন রবীন্দ্রনাথ আর তৃতীয় নজরুল, অর্থাৎ রবীন্দ্রনাথ-নজরুল-বঙ্গবন্ধু একইবৃন্তে তিনটি ফুল, তিনজনই কবি। কবিরা জনগণকে যত গভীরভাবে প্রভাবিত করতে পারেন, অন্যরা তা পারেন না। বঙ্গবন্ধুর ৭ মার্চের মহাভাষণকে কবি নির্মলেন্দু গুণ কবিতাই বলেছেন। নির্মলেন্দুগুণ বঙ্গবন্ধুকে বলেছেন কবি। গুণের কবিতার অংশটি এমন: “একটি কবিতা লেখা হবে তার জন্য অপেক্ষার উত্তেজনা নিয়ে লক্ষ লক্ষ উন্মুক্ত অধীর ব্যাকুল বিদ্রোহী শ্রোতা বসে আছে ভোর থেকে জনসমুদ্রের উদ্যান সৈকতে কখন আসবে কবি”! কমপক্ষে দশলক্ষ মানুষ অধীর ‘উন্মত্ত’ উৎকণ্ঠিত আবেগে রেসকোর্সের বিশাল ময়দানে অপেক্ষ করছিলো। কবি যখন বলেন, মরিতে চাই না আমি সুন্দর ভুবনে, তখন জীবনকে ভালবাসার কথাই বলেন। সেই মূল্যবান, একমাত্র জীবনটাও মুক্তিযোদ্ধারা হাসতে হাসতে দিয়েছেন। তার পেছনে বঙ্গবন্ধুর ৭ মার্চের ভাষণের প্রাণবন্ত প্রেরণা কাজ করেছে। ১৯৬৬ সালের ৬-দফা, ৬৯’র গণঅভ্যুত্থান, ৭০’র নির্বাচনের পর যখন বাংলার জনগণ বঙ্গবন্ধু শেখ মুজিবুর রহমানের নির্দেশনা শুনতে অধীর আগ্রহে বসেছিল, ঠিক তখনই এই ভাষণে বাংলাদেশকে পরাধীনতার গ্লানি থেকে মুক্ত করার জন্য দিক নির্দেশনা প্রদান করেছিলেন বঙ্গবন্ধু। সেদিন উত্তাল জনসমুদ্রে দাঁড়িয়ে বাংলার মুক্তিকামী জনতার উদ্দেশ্যে বঙ্গবন্ধু প্রত্যেক ঘরে ঘরে দূর্গ গড়ে তোলার আহবান জানিয়ে বলেছিলেন ‘তোমাদের যা কিছু আছে তাই নিয়ে শত্র“র মোকাবিলা করতে হবে’। সেদিন সকাল থেকেই চারদিক থেকে মানুষের ঢল নামে রেসর্কো ময়দানে। ‘পদ্মা মেঘনা যমুনা তোমার আমার ঠিকানা, তোমার দেশ আমার দেশ বাংলাদেশ বাংলাদেশ’ স্লোগানে প্রকম্পিত হয়ে ওঠে ঢাকা শহর। বঙ্গবন্ধু সেদিন জনসভায় আসতে একটু বিলম্ব করেন। কারণ স্বাধীনতার ঘোষণা দেয়া হবে কি হবে না এ বিষয়ে তখনও রুদ্ধদার বৈঠক চলছিল নেতৃবৃন্দের মধ্যে। বেলা ঠিক সোয়া ৩টায় সাদা পায়জামা-পাঞ্জাবি ও মুজিব কোট পরিহিত বঙ্গবন্ধু যখন মঞ্চে ওঠেন তখন বাংলার বীর জনতা মুহুর্মুহু করতালি ও স্লোগানের মধ্যে তাকে স্বাগত জানান। এরপর ১৯ মিনিট তার জীবনের শ্রেষ্ঠতম এবং ঐতিহাসিক ভাষণ শুরু করেন এভাবে, ‘ভায়েরা আমার, আজ দূ:খ ভারাক্রান্ত মন নিয়ে আপনাদের সামনে হাজির হয়েছি। …..আজ বাংলার মানুষ বাঁচতে চায়, বাংলার মানুষ মুক্তি চায়, বাংলার মানুষ অধিকার চায়’। অলিখিত এ ভাষণটি ছিল পরিস্কার ও শ্রবননন্দিত। অনন্য এ ভাষণে একঘেয়েমি দূর করতে বঙ্গবন্ধু ভাষনের মাঝে মাঝেই প্রশ্ন তুলেছেন, কোন সময় উত্তরও দিয়েছেন। জন সমুদ্রকে আলোড়িত করতে বঙ্গবন্ধু বলেন কী অন্যায় করেছিলাম ? কী পেলাম আমরা ? যারা আমার মানুষের রক্ত নিয়েছে তাদের সঙ্গে বসব ? বঙ্গবন্ধুর বক্তব্যে দৃঢ়তা প্রকাশ পেয়েছে যথাযথভাবেই। যেমন, পাকিস্তান সরকারের প্রতি চ্যালেঞ্জ ছুঁড়ে দিয়ে বলেছেন ‘সাত কোটি মানুষকে দাবায়ে রাখবার পারবা না’। বঙ্গবন্ধুর ভাষণে কঠিন ও কোমলের এক অপূর্ব সংমিশ্রন ছিল। কেউ যাতে বিচ্ছিন্নতাবাদী বা সহিংস আন্দোলনে নেতৃত্ব দিচ্ছেন এমন অভিযোগ না করতে পারে, রাষ্ট্রের জন্ম মৃত্যুর এমন সংযোগস্থলে দাঁড়িয়ে একদিকে তিনি যেমন বলেছেন ‘আমরা ভাতে মারব আমরা পানিতে মারব, তেমনি আবার আশ্বাসবানী ও ছিল-‘তোমরা আমার ভাই, তোমরা ব্যারাকে থাকো। কেউ তোমাদের কিছু বলবে না। কিন্তু আর আমার বুকের ওপরে গুলি চালাবার চেষ্টা করো না’। বঙ্গবন্ধুর ১৯ মিনিটের এ ভাষণে ১,১০৮টি শব্দের ব্যবহার হয়েছে। প্রতি মিনিটে ৫৮ থেকে ৬০টি শব্দের ব্যবহার করেছিলেন। এত স্বল্প সময়ে এত তথ্যনির্ভর বক্তব্য সত্যিই বিষ্ময়কর। এ বক্তব্যে সরাসরি না হলেও স্বাধীনতার ঘোষণা এসে গেছে। তিনি বললেন, ‘এবারের সংগ্রাম স্বাধীনতার সংগ্রাম, এবারের সংগ্রাম মুক্তির সংগ্রাম, এটি স্বাধীনতা ঘোষণারই শামিল। এই বক্তব্যেই স্বাধীনতা ঘোষিত হয়েছে। ৭ মার্চের ভাষণ এবং রাজনৈতিক দর্শন, যা বিশ্লেষণে স্বাধীনতার কথাই বোঝা যায়। রাজনৈতিকভাবে সচেতন মানুষ ছাড়া এ বক্তব্যের তাৎপর্য মোঝা যাবে না। কিন্তু দু:খের বিষয় তথাকথিত অনেক রাজনৈতিক নেতা কর্মীরই পড়াশোনা বলে কিছু নেই। এটা জাতির জন্য দুর্ভাগ্য। রাজনৈতিক প্রজ্ঞা সম্পন্ন দার্শনিকদের বক্তব্য বোঝার জন্য দরকার দক্ষ, শিক্ষিত রাজনৈতিক কর্মী।
এটি বঙ্গবন্ধুর শব্দ চয়নের কৌশলমাত্র। যদি বলতেন আজ থেকে বাংলাদেশ স্বাধীন, সেটা হতো হঠকারিতা, তাতে ঘটতো মহাবিপর্যয়। এতে তিনি অদূরদর্শিতারই পরিচয় দিতেন। বঙ্গবন্ধুর এ ভাষণটিকে অনেক রাষ্ট্রবিজ্ঞানী সর্বকালের সর্বশ্রেষ্ঠ রাজনৈতিক ভাষণ হিসেবে অভিহিত করেছেন।
ব্রিটিশ প্রধানমন্ত্রী উইনষ্টন চার্চিলের ১৯৪০ সালের ‘উই শ্যাল ফাইট’ এবং মার্টিন লুথার কিংয়ের ১৯৬৩ সালের ‘আই হ্যাভ এ ড্রিম’ এর মতো বঙ্গবন্ধু শেষ করেছিলেন ‘এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম’। এটি কোন প্রথাগত জনসভা ছিল না। এ জনসভায় একমাত্র বক্তা ছিলেন বঙ্গবন্ধু। বঙ্গবন্ধু তার আন্দোলনের পটভূমি জনতার সামনে তুলে ধরেন। তবে তা বিশুদ্ধ বইয়ের ভাষায় নয়, জনগণের মুখের ভাষায়। বঙ্গবন্ধু তাঁর বক্তব্যে পূর্ব পাকিস্তানের ২৩ বছরের করুণ ইতিহাস, মানুষের রক্তের ইতিহাস, রক্ত দিয়ে রাজপথ রঞ্জিতের ইতিহাস, বায়ান্ন, চুয়ান্ন, ছেষট্রি, উনসত্তরের আন্দোলনের কথা বলার পাশাপাশি যুদ্ধের প্রস্তুতি, গণতন্ত্র, স্বৈরতন্ত্র, শাসনতন্ত্র, সামরিক বাহিনী এবং দেশের অতীত বর্তমান ভবিষ্যত নিয়ে আলোচনা করেছেন। এক পর্যায়ে তিনি বলেছেন ‘আমি প্রধানমন্ত্রীত্ব চাই না’। এ দেশের মানুষের অধিকার চাই। ‘ভাষণটি এতই জনপ্রিয় যে সেদিন তিনি কী বলেছিলেন দেশের মানুষের আজ তা মুখস্ত। অনেক ছেলেদের মুখেও এটা শোনা যায়। লক্ষনীয় যে তারা শেখ মুজিবের ওই সুরেই যেন বলতে চায়। গোটা পৃথিবীর মধ্যে এই একটি মাত্র ভাষণ, যা যুগের পর যুগ বছরের পর বছর, ঘন্টার পর ঘন্টা বেজে চলেছে কিন্তু ভাষণটির আবেদন এতটুকু কমেনি। বরং যখন আবাল বৃদ্ধ বণিতা এই ভাষণটি শ্রবন করেন তখনই তাদের মানসপটে ভেসে ওঠে স্বাধীনতার গৌরবগাথা আন্দোলন সংগ্রামে আতœপ্রত্যয়ী হয়ে ওঠে দেশপ্রেমের আদর্শে। তাই নানা গবেষণার পর বঙ্গবন্ধুর এই ভাষণটি বিশ্বের অন্যতম শ্রেষ্ঠ ভাষণ হিসেবে স্বীকৃতি পেয়েছে।
লেখক: সাংবাদিক, কলামিস্ট
Comments Off on বঙ্গবন্ধুর ৭ মার্চের ভাষণই স্বাধীনতার ঘোষণা
← দিনাজপুর শহরের রামনগরের ইন্দ্রামোড়ে রাস্তার মাঝে খন্ড বিখন্ড কংক্রিটের স্তুপ ॥
শেরপুরে হত্যা মামলায় ৪ জনের যাবজ্জীবন →
সাম্প্রতিক সংবাদ
২০ বছর পর কাজল
ইলিয়াসের স্ত্রী লুনাকে লন্ডন যেতে ফের বাধা
মঙ্গলে প্রাণী বাঁচবে ৬৮ দিন!
প্রেমের প্রস্তাবে সাড়া না দেয়ায় স্কুলছাত্রীকে মারপিট
মাশরাফির বিকল্প নেই
প্রথম বিবাহিত মুসলিম সমকামী যুগলের একজন বাংলাদেশি জাহেদ
যৌনজীবনকে আরো রোমাঞ্চকর করবে আয়না‍!
ভারতে গবাদি পশু জবাই নিষেধাজ্ঞা আইন স্থগিত সুপ্রিম কোর্টের
মিতু হত্যা: তদন্ত কর্মকর্তার কার্যালয়ে বাবুল আক্তার
প্রধান কোচ শাস্ত্রী: বোলিংয়ে জহির খান
সুইস ব্যাংকে অর্থ পাচারের পরিমাণ ‘বাস্তব সম্মত’ নয়: অর্থমন্ত্রী
ধুনটে খেয়া পারের সমস্যায় ভোগান্তিতে শিক্ষার্থী
মুক্তামনির চিকিৎসার দায়ভার নিলেন প্রধানমন্ত্রী
বাঘাইছড়িতে ৩শ পিচ ইয়াবাসহ মাদক ব্যবসায়ী আটক
সেই পুরনো পাণ্ডুলিপি থেকে শব্দগুলো বলছে কিছু ডেকে।
রাজশাহী ও চলনবিলের সংবাদ
প্রেমের প্রস্তাবে সাড়া না দেয়ায় স্কুলছাত্রীকে মারপিট
ধুনটে খেয়া পারের সমস্যায় ভোগান্তিতে শিক্ষার্থী
উপজেলা চেয়ারম্যান ও নবাগত ইউএনও কে শুভেচ্ছা জানিয়েছে স্বাধীনতা শিক্ষক পরিষদ
ইছামতি নদী উদ্ধার আন্দোল এর সভা অনুষ্ঠিত
ই-নথি ব্যবস্থাপনায় ৬৪ জেলার মধ্যে পাবনা শ্রেষ্ঠ
পাবনা জেনারেল হাসপাতালে স্টুডেন্ট নার্স ও ইন্টার্নি চিকিৎসকের মধ্যে মারামারি
ধুনটে বিশ্ব জনসংখ্যা দিবস পালিত
গোদাগাড়ীতে মুসলিম ছাত্রীকে নিয়ে হিন্দু ছাত্রের পলায়ন’ছাত্রী আটক
রাবি সাংবাদিক মারধরকারীদের বহিষ্কারের আবেদন
রাবি ছাত্রলীগের চারজনসহ অজ্ঞাত ৮-১০ জন নেতার নামে এবার মামলা করলো দেশ ট্রাভেলস
রাজশাহী শিক্ষাবোর্ডে বিধি ভেঙ্গে দুর্নীতিবাজদের পদোন্নতি
বাগমারায় বঙ্গবন্ধু সৈনিক লীগের কমিটি গঠন
রাবির বাস চলাচলে পরিবর্তন ১৬ জুলাই থেকে
ইছামতি নদী রক্ষায় ১৯ দপ্তরে বেলার আইনি নোটীশ
রাবিতে সাংবাদিক নির্যাতনে মামলা, সহকর্মীদের মানববন্ধন

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০